नेपालका पछिल्ला घटनाक्रमबारे प्राध्यापक पीताम्बर शर्माले लेखेका छन्, “एमाले र माओवादी चोखो भएर एकतामा गएका होइनन् । दुवै पार्टीमा प्रशस्त सबल र त्यसभन्दा बढी दुर्बल पक्ष पनि छन् । कुशासन, भ्रष्टाचार, नेतृत्वको भड्किलो जीवनशैली, सम्पत्ति हत्याएर रजाइँ गर्ने अनि लाभको पदमा पुग्न जे पनि गर्ने जस्ता प्रवृत्ति दुवै पार्टीभित्र मौलाएकै हो । चुनावी घोषणापत्र देखाउने दाँत मात्र हो । एकीकृत पार्टीको पनि देखाउने र खाने दाँत फरक छ । जबसम्म यो प्रवृत्ति रहन्छ, तबसम्म सुधार दुरुह हुन्छ।”
